Ihi ad d-nini tasuqilt d allal i yettaǧan amdan ad yissin yerna ad yegzu ayen i dqqarent tutlayin tiberraniyin, ama seg tama n tutlayt, idles, leɛwayed d wansayen. Am wakken i d-nufa tasuqilt d leṣnaf imi mačči yiwet n tsuqilt i yellan, newwid awal daɣen ɣef tsuddas n tsuqilt i yemgaraden. Syin nuɣal ɣer useḍres i yexdem G.G., nefka-d tabadut n tamiḍrant n umyeḍres akked leṣnaf-is.